
Esselamu alejkum. Interesuje me da mi odgovorite kako se klanja kaza ***[namaz](https://pitajucene.com/search/Namaz/questions/ "Pretraži pitanja o namazu")*** ili namaz koji se klanja zadnjeg petka u Ramazanu kojim se naklanjavaju propusteni namazi??????!!!!!!! hvala vam


* 
* 
* 
* 
* 
* 
* 

 
KAZA NAMAZ

Alejkumusselam.


Nije mi poznat u šerijatskoj terminologiji ***[namaz](https://pitajucene.com/search/Namaz/questions/ "Pretraži pitanja o namazu")*** pod imenom “kaza namaz”, iako sam kao mlad čuo za klanjanje nakaze, nešto kao da se prespava ***[sabah](https://pitajucene.com/search/sabah/questions/ "Pretraži pitanja o sabah")*** namaz, svejedno namjerno ili nenamjerno, pa da se klanja prije ***[podne](https://pitajucene.com/search/Podne/questions/ "Pretraži pitanja o Podne namazu")*** namaza.


Kaza namaz ili klanjanje nakaze nema uporišta u vjerodostojnom Sunnetu Allahovog Poslanika, sallallahu alejhi ve sellem.


Takođe, namaz koji se klanja zadnjeg petka u Ramazanu sa kojim se naklanjavaju propušteni namazi, tako nešto ne postoji da se klanja u to vrijeme i u tu svrhu, a vjerovatno se radi o nekoj novotariji.


Kaže Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, u hadisu kojeg bilježe Buharija i Muslim u svojim Sahihima od Aiše, radijallahu anha: “Ko uvede u ovu našu stvar (vjeru) ono što nije od nje to se odbacuje”.


Takođe, u hadisu kojeg bilježi Tirmizi od ‘Irbad ibn Sarije, radijallahu anhu: “Čuvajte se novina, jer je svaka novina novotarija, a svaka novotarija je dalalet, a svaki dalalet vodi u Vatru”. Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


